یئنی‌زلاندین کرایست‌چرچ شهرین‌ده ایکی مسجدده جمعه نامازی قیلانلارا سیلاحلی سالدیری ائدیلمه‌سی نتیجه‌سین‌ده چوخ ساییدا اینسان حیاتینی ایتیردی.
کرایست‌چرچ شهریده ایکی مسجیدده ائدیلن آتیشین، سالدیرقانلاردان بیری طرفین‌دن سوسیال مئدیادان جانلی یایینلاندیغی دا اورتایا چیخدی.
حادثه سیراسیندا النور مسجدینده، جمعه نامازی اوچون ۲۰۰ نفرین اولدوغو بیلدیریلدی.
سالدیریا دایر اوچو کیشی، بیری قادین ۴ نفر گؤزآلتینا آلیندی.
باشباخان جاسیندا آردرن،
"بوگون اؤلکه‌میزین ان قاران‌لیق گونلرین‌دن بیری" دئدی.
یئرلی مطبوعات‌دا یئر آلان خبرلره گؤره، بیر شاهد، قارا گئیینمیش بیر شخصین النور مسجیدینه گیردیگینی، عبادت اوچون ایچری‌ده اولانلارا آتیش ائدیلمه‌سی اوزرینه قاریشیقلیق باش وئردیگینی، مسجیده یاردیم ائتمک اوچون گیردیگی زامان "هر یئرده اؤلن اینسانلار" گؤردویونو بیلدیردی.
یئرلی مطبوعات، سالدیری‌دا ایلک بیلگی‌لره گؤره ۳۰ نفرین اؤلدویونو بیلدیریر.
سالدیرینین آردین‌دان بؤلگه‌ده اوخوللار تعطیل ائدیلدی، خالقین مسجیدلردن اوزاق دورماسی طلب اولونارکن، مسجیدلره ده قاپیلارینی باغلامالاری گؤستریشی وئریلدی.
